runetrust/blame-folketinget-dk huggingface dataset:
Christian Friis Bach (RV), 2023-04-13:
Nu begynder jeg for alvor at forstå det, og bare for helt at forstå argumentet fra hr. Kim Edberg Andersen vil jeg spørge, om det vil sige, at hr. Kim Edberg Andersen mener, at det er helt okay, at muslimske lande rundtomkring i verden bryder menneskerettighederne og forbyder de kristne mindretal at bygge kirker og udøve deres religion.
Simon Emil Ammitzbøll (LA), 2010-04-19:
Jeg kan bare sige til almindelig orientering til folketingsmedlemmer, at jeg trods alt ikke tror, at der er så mange, der følger med, at valget bliver afgjort i den her debat i dag, selv om man nærmest skulle tro det, for det har jo mere handlet om retorik end om det politiske indhold.
Sara Olsvig (IA), 2012-12-18:
Det er en lov, som sikrer, at vi byder udefrakommende arbejdere en mindsteløn svarende til vores egne arbejderes mindsteløn; som sikrer, at vores arbejdstager- og arbejdsgiverforeninger bevarer en forhandlings- og konfliktret; som sikrer, at grønlandsk arbejdskraft og grønlandske virksomheder anvendes i størst muligt omfang, også under anlægsfasen af eventuelle storskalaprojekter; og som sikrer, at vi har gennemsigtige og demokratiske processer i forhold til de beslutninger, der skal tages, både i forhold til om et storskalaprojekt skal realiseres eller ej, og i forhold til hvilke krav vi vil stille til de store selskaber ved indgåelse af trepartsaftalerne, Impact and Benefit Agreements.
Morten Messerschmidt (DF), 2022-02-11:
Den ros står stadig væk ved magt, også når jeg i dag tilsyneladende må sige, at det godt nok var en slap tale, for det her forslag lægger jo ikke op til det, der er Dansk Folkepartis inderste ønske, nemlig at melde os ud af den pågældende konvention.
Pia Olsen Dyhr (SF), 2015-12-17:
En pointe, som Dansk Industri og Dansk Erhverv begge er kommet med – og jeg har noteret mig, at ordføreren tidligere, jeg vil sige sådan lidt misbrugte Dansk Industri, men fair nok – i forlængelse af Parisaftalen, er, at de forventer, at der kommer langsigtede mål på banen, også for Danmarks vedkommende, fordi det er nødvendigt for investorerne at vide, hvad de har at rette sig efter.
Bruno Jerup (EL), 1997-11-14:
Vi mener, det er en meget kompliceret proces, som ikke alene kan styres ved at pålægge arbejdsgiverne højere udgifter, for problemet er, at en række af de mindre arbejdsgivere ikke har været forsikret og i stedet har nedbragt deres sygedagpengeudgifter ved ikke at ansætte kvinder med børn og ikke ansætte folk, som de formoder er mere syge end andre.
Morten Bødskov (S), 2002-04-09:
Grundlovens § 77 handler jo om vores ytringsfrihed og indeholder to meget vigtige sætninger: For det første er enhver under ansvar for domstolen berettiget til på tryk, i skrift og tale at offentliggøre sine tanker, og for det andet må der ikke indføres censur og det, der benævnes som andre forebyggende foranstaltninger.
Claus Hjort Frederiksen (V), 2008-04-02:
Formålet med ændringerne i reglerne for supplerende dagpenge er at sikre, at supplerende dagpenge opfylder formålet om at være en midlertidig ydelse, som det enkelte medlem kan modtage i forbindelse med kortvarig eller delvis ledighed eller som indgang til arbejdsmarkedet på fuld tid.
Tina Nedergaard (V), 2011-03-02:
Jeg kan fortælle hr. Karsten Hønge, at da den tidligere regering, SR-regeringen, var der, som hr. Karsten Hønges parti var støtteparti til og dermed afgørende for, hvordan dette system stykket sammen, var karensperioden ikke 2 måneder, men 3 måneder.
Peter Skaarup (DD), 2023-05-03:
Så grundlæggende er vores vurdering i Danmarksdemokraterne, at vi har stor sympati for baggrunden for forslaget, og vi ser det, at man bærer tørklædet, som et problem i dagligdagen, både for den enkelte kvinde, men jo også for samfundet, for det er et signal om dårlig integration.
Keld Albrechtsen (EL), 2001-05-09:
Men spørgsmålet er jo så nu, hvordan Danmark vil forholde sig til det tyske udspil om en EU-forbundsstat med Kommissionen som regering og EU's Ministerråd, der skal laves om til et andetkammer, sådan at magten i Unionen kommer til at ligge i Parlamentet og ikke hos regeringerne. Jeg håber, at statsministeren i dag vil komme med en meget klar og entydig melding, som også den tyske regering kan forstå, om, at det bliver simpelt hen ikke gennemført.
Johs. Poulsen (RV), 2006-01-13:
Endvidere må vi konstatere, at når man ser på det danske forbrug i det internationale perspektiv, har vi ikke en brugbar viden om det reelle danske bidrag til den globale miljøbelastning, og det er da også baggrunden for, at vi i dag sammen med S og SF ønsker at fremsætte vores eget forslag til vedtagelse.
Jørgen Arbo-Bæhr (EL), 2005-11-03:
Så vil jeg godt prøve at gøre det endnu mere klart: Tror hr. Jesper Langballe, at en, der er kommet her til landet, har fået opholdstilladelse og har boet her i nogle år, vil blive glad for og føle sig anerkendt ved at få dansk statsborgerskab eller det modsatte ved at få afslag på ansøgning om dansk statsborgerskab?
Lisbeth Bech Poulsen (SF), 2017-12-22:
Hvordan hænger det sammen med DF's profil, at man har lavet en erhvervspakke, hvor 90 pct. af befolkningen får under 200 kr. og de rigeste 1.000 får næsten 80.000 kr., og så også den her aftale om fri telefon, hvor langt de fleste af pengene går til topskatteydere?
Ellen Trane Nørby (V), 2009-03-24:
Derfor glæder det os i Venstre, at vi nu sætter 15 helt konkrete mål og områder, hvor vi systematisk skal måle på ligestillingen i Danmark og måle, hvordan det går, hvor det går fremad, hvor der skal mere til, og hvor det beklageligvis er gået helt i stå.
Helge Adam Møller (KF), 1998-01-29:
Hvis det havde været København, ville det svare til, at man mistede 30.000 arbejdspladser i løbet af nogle få måneder, og så ville regeringen have grebet ind. Jeg mener, at regeringen bør sige klart og tydeligt allerede nu, hvad den vil og kan gøre for at hjælpe de to-tre hårdest ramte områder, bl.a. nogle områder på Sydfyn og Rødby.
Ellen Trane Nørby (V), 2016-10-13:
Men jeg er ikke i tvivl om, at det, at der nu bliver sat ressourcer af til, at der både kan ansættes medarbejdere i tilsynet, som har andre sprogkompetencer, end man har haft hidtil, at der bliver lavet et indikatorbaseret tilsyn, at man strammer op på muligheden for at kunne foretage flere uanmeldte tilsynsbesøg hos de skoler, der er under skærpet tilsyn, at der kommer åbenhed omkring både donationer og en lang række andre ting, selvfølgelig vil være med til at kvalificere tilsynet med de frie grundskoler.
Jeppe Bruus (S), 2023-05-02:
Derfor er jeg glad for, at vi med forslaget i dag giver landets dagplejere en hjælpende hånd ved midlertidigt at indføre et forhøjet standardfradrag for dagplejere med 8 procentpoint, så standardfradraget forhøjes fra 60 pct. til ca. 68 pct. i 2023.
Tina Nedergaard (V), 2010-11-12:
Hvis vi så ser på de positive nyheder, er det bl.a., at de videregående uddannelser får et fælles maks. med ungdomsuddannelserne, og der vil faktisk være flere på de videregående uddannelser, der får fordel af lovforslaget, end der vil være, der får det modsatte, nemlig ulempe af lovforslaget.
Michael Aastrup Jensen (V), 2009-02-24:
Med tanke på ovenstående må man jo spørge sig selv, om det virkelig kan være gået Dansk Folkepartis næse forbi, at Dansk Institut for Internationale Studier i sommer udgav rapporten »De danske forbehold over for den Europæiske Union«, hvor netop undtagelsen i forhold til unionsborgerskabet og den udvikling, som unionsborgerskabet har undergået, analyseres og forklares.
Aki-Matilda Høegh-Dam (SIU), 2022-05-20:
Nu vil vi jo gerne stå ved, at vi er røde, socialistiske partier, og alle de gange, vi indtil videre har været i Grønland, har vi senere hen i Grønlandsudvalget vurderet, at vi nok også snart bliver nødt til at have nogle dialoger med arbejderklassen.
Per Stig Møller (KF), 2008-05-22:
Jeg står her med et brev, som Folketinget har fået tilsendt fra den konstituerede generalsekretær og præsident for Dansk Røde Kors, der siger: »I forhold til Danmarks internationale samarbejde og internationale aktioner er Danmark såvel i relation til Den internationale Røde Kors-Konference som i forhold til FN-systemet blandt de alt for få stater, der prioriterer udvikling, overholdelse og implementering af IHL højt.«
Brian Mikkelsen (KF), 2008-01-09:
Det er så lykkedes museet at prioritere formidlingsindsatsen i de senere år ved at have nogle aktiviteter nogle gode aktiviteter, nogle åbne aktiviteter - men det er ifølge Kulturarvsstyrelsen ikke lykkedes museet at afsætte tid og ressourcer til de andre opgaver, som museet også er forpligtet til at varetage i henhold til museumsloven.
Lisbeth Bech Poulsen (SF), 2016-05-17:
Det sidste var egentlig, fordi man jo der har et arbejdsgiveransvar, og det er egentlig det, vi også ønsker at få udbredt til dørpolitikken, fordi vi simpelt hen ikke tror på – heller ikke med de mange input, vi har fået – at dørpolitikken bliver fastlagt af den individuelle dørmand.
Lars Løkke Rasmussen (V), 1997-11-26:
Jeg vil starte med at takke fru Annette Just for et udmærket spørgsmål, som giver mig anledning til at sige, at vi i Venstre naturligvis er imod administrativt bøvl og unødigt administrativt bureaukrati; men det er jo ikke det, der er tale om her.
Eva Kjer Hansen (V), 2005-04-26:
Det er jo lige præcis der, den vigtige forskel mellem regeringens politik og SF's politik ligger, for jeg vil gerne animere mændene til at tage en større del af barselorloven, og jeg synes, at mændene går glip af nogle rigtig gode oplevelser, hvis de ikke sørger for at komme tæt på deres barn, mens det er helt lille.
Pernille Rosenkrantz-Theil (EL), 2002-11-15:
Man burde først og fremmest koncentrere kræfterne om at få de skadelige og uønskede stoffer, plastikblødgørere og pvc, forbudt eller alternativt få hævet afgifterne så meget, at det er økonomisk ufordelagtigt at bruge stofferne.
Per Clausen (EL), 2008-05-13:
Man må stille sig selv spørgsmålet, om liberaliseringen på den måde overhovedet har nogen som helst fornuft, når det gælder om at sikre et ordentligt serviceniveau, og det er i hvert fald lidt ubegribeligt for mig, når folk med henvisning til tidligere erfaringer siger, at det alt sammen bliver bedre i fremtiden.
Svend Auken (S), 2001-02-22:
Hr. Kolstrup siger, at vi skal bremse alle landbrug undtagen økologiske landbrug i nærheden af truede naturtyper, og, siger han, vi skal navnlig fremme - hvad jeg af andre grunde kan være enig med ham i - så meget dybstrøelse osv. som muligt i den produktion.
Jacob Jensen (V), 2016-10-06:
Nu kan jeg ikke lige se min egen ordfører – det kan være, han sidder ude bagved og lytter – men alligevel tør jeg godt sige, at jeg faktisk synes, at den her tale, og det mener jeg, næsten var på niveau med, ja, jeg vil gå så vidt som til at sige, at den var på niveau med hr. Jakob Ellemann-Jensens, og altså blandt de to bedste taler i dag.
Hans Christian Schmidt (V), 2001-03-29:
Jeg tror også, at der vil blive løftet lidt op i planloven, men jeg tror, at vi skal hen efter et meget vigtigt valg inden. Jeg vil sige, at sådan som det er i dag, er det rigtigt nok, at bor man i de store byer, bor man i de store centre, så har man fordelene.
Tom Behnke (KF), 2009-12-03:
Der vil jeg først og fremmest igen understrege og påpege, at fremsynetheden ved at lave politireformen var god, nemlig at sørge for, at vi får nogle store, slagkraftige, fleksible politikredse, som er i stand til at løfte de opgaver, der kommer i forbindelse med bandekriminalitet, herunder skyderier i gaderne.
Ole Sohn (SF), 2002-12-05:
Her har man så valgt, givetvis af økonomiske grunde, at gå en anden vej og sige: Vi venter med at sætte noget reelt i gang, indtil der er gået et år, sådan at man betaler dagpenge et helt år, og så skal man inden for de efterfølgende 6 måneder have en handlingsplan, dvs. reelt 1½ år.
Inger Støjberg (V), 2017-04-27:
Det er en balance mellem på den ene side de vilkår, der er på et globaliseret arbejdsmarked, og på den anden side hensynet til fortsat at føre en stram udlændingepolitik, og derfor mener jeg altså ikke, at der er behov for at indkalde partierne til drøftelse af reglerne om bortfald.
Per Stig Møller (KF), 2004-04-14:
Og det var dér, jeg prøvede at sige, at jeg i forbindelse med udenrigsministermødet i Irland igen vil appellere til, at vi lægger marts måned i fjor bag os, for siden har FN jo faktisk med oktoberresolutionen opfordret alle lande, »urges«, kraftigt opfordret alle lande til at komme ind og stabilisere og genopbygge Irak.
Simon Kollerup (S), 2021-03-23:
Regeringen arbejder helt konkret for, at der i den her DSA bl.a. bliver stillet krav om, at platformene proaktivt gør en indsats for at opspore og fjerne ulovlige produkter fra deres markedspladser; at de produkter, der bliver taget ned, ikke dukker op igen; samt at platformene samarbejder med de ansvarlige myndigheder.
Karsten Lauritzen (V), 2013-11-28:
Ligesom hr. Ole Birk Olesen vil jeg da gerne kvittere for, at revolutionen nu er udskudt i hvert fald 20 år, og med de resultater, som Enhedslisten leverer, ser det som sagt ud til, at der kommer til at gå noget længere tid, for regeringen vil jo ikke rigtig samarbejde med Enhedslisten, og Enhedslisten vil ikke tage konsekvensen af det.
Bertel Haarder (V), 2010-05-04:
Disse regionale centre tilbyder bl.a. kortere og længerevarende samtaleforløb og træning og efteruddannelse af personale i f.eks. hjemmeplejen, på psykiatriske afdelinger, i akutmodtagelser og i distriktspsykiatrien osv., så der opnås kompetencer i opsporing af selvmordstruet adfærd.
Jakob Sølvhøj (EL), 2018-01-09:
Det er allerede nævnt, at der på børne-/handicapområdet var fejl og mangler i 46 pct. af sagerne i 2016, og af en anden opgørelse fra voksenområdet, når vi taler botilbud, beskyttet beskæftigelse, personlig hjælp, kan vi se, at der for de områder for første halvdel af 2017 var fejl og mangler i 68 pct. af alle klagesager.
Ole Sohn (SF), 2002-02-05:
Jeg vil ikke påstå, at jeg har udtrykt mig med den største klarhed her fra talerstolen, men jeg mener faktisk, at jeg gjorde opmærksom på - det var i hvert fald det, der var tilsigtet - at hvis ikke man fra Folketingets side giver de offentlige repræsentanter nogle egentlige opgaver, kontrolopgaver, overvågningsopgaver, kan det godt synes at være overflødigt.
René Christensen (DF), 2019-10-22:
Jeg kan love for, at når finansloven for 2021 kommer, vil det ikke se ud, som det gør her, for man finansierer nogle mellemliggende ting, bl.a. et politiforlig, hvor man lægger nogle penge ind, og det øger selvfølgelig det offentlige forbrug, men det er sådan nogle engangsbeløb, der er lagt ind.
Rune Lund (EL), 2016-05-26:
Det er måske mere, hvis det er sådan, at kommunerne skal kunne varetage opgaven ordentligt uden at tage pengene fra andre områder i kommunerne, som i givet fald vil betyde, at hvis kommunerne skal kunne løfte flygtningeindsatsen ordentligt, vil der blive skåret på velfærden andre steder.
Søren Søndergaard (EL), 1998-02-03:
Efterretninger peger på, at også højtstående militærfolk og velhavende jordbesiddere foranstalter massakrer i et forsøg på at få fat i landbrugsjord, og på, at militæret lader GIA operere uforstyrret i områder, hvor GIA myrder løs blandt andre islamiske gruppers basis.
Per Larsen (KF), 2024-12-13:
Jeg går jo ud fra, at de fiskeopdrættere, som har investeret masser af millioner i at lave de der anlæg, prøver på at optimere deres produktion så godt, som det nu kan lade sig gøre, ved at sikre, at fiskene har så optimale vilkår som overhovedet muligt.
Sofie Carsten Nielsen (RV), 2016-01-26:
Jeg har glædet mig til det spørgsmål, for jeg har adskillige gange spurgt Dansk Folkeparti – og jeg skal nok komme tilbage til det – hvad det vil koste at lave de interneringslejre, som Dansk Folkeparti forestiller sig at flygtninge skal opholde sig i i årevis i Danmark.
Jette Gottlieb (EL), 1998-12-08:
Og så ser vi, at nogle af de mest lovkyndige presselæsere, nemlig Ritzaus journalister, oven i købet misforstår det så omfattende, at de tror, at de forslag, som SF og Enhedslisten har stillet om en udskydelse af ikrafttræden, bliver vedtaget.
Elsebeth Gerner Nielsen (RV), 2002-04-23:
Kunne man ikke på den baggrund sige, at f.eks. både i forhold til klimaproblemerne og i forhold til sådan noget som ulandsproblemerne har vi en særlig forpligtelse, netop fordi vi har været så heldige så sjældent at være i krig og derfor har haft nogle fantastiske muligheder for økonomisk vækst?
Kenneth Fredslund Petersen (DD), 2025-01-16:
Dermed har jeg ikke sagt, at det ikke kan være en del af løsningen, men vi mener ganske enkelt, at det er tudetosset at sætte en ny analyse i gang, lige inden – og nu kigger jeg ned på transportministeren – ekspertgruppen kommer med det store stykke arbejde, de har lagt i det, og så må vi jo se ind i, hvad der er af muligheder.
Pelle Dragsted (EL), 2016-10-25:
Vi har jo uddelt en enorm magt til nogle private virksomheder, som, hvis de har en adfærd, som er uansvarlig, som er egoistisk, præget af manglende hensyn til samfundet, jo faktisk kan rive hele samfund fra hinanden og forårsage økonomiske jordskælv, som får konsekvenser for millioner af mennesker.
Mette Thiesen (NB), 2021-04-26:
Ofte vil pigerne gennem gymnasieårene blive mere religiøse i deres påklædning, flere vil tage et tørklæde på eller gå fra et tørklæde til også at bære muslimsk kjole ud over tøjet; drengene fastholder hinanden i mellemøstlige æresopfattelser, der handler om at lave hurtige penge i en ung alder, lave kriminalitet rettet mod danskerne og opføre sig dominerende.
Erling Bonnesen (V), 2023-03-23:
Samtidig undersøger vi, om det er muligt at reducere antallet af beboere på Kærshovedgård ved at overføre nogle af de kvindelige beboer til en anden lokation, og i en erkendelse af alt dette fortsætter vi vores arbejde med at håndtere disse udfordringer, og vi er selvfølgelig også åbne over for dialog om det.
Claus Hjort Frederiksen (V), 2016-09-06:
Der skal ikke herske nogen tvivl om, at vi tager det her problem ekstremt alvorligt, og jeg synes bare, at jeg kan spore på den aktivitet, som Socialdemokratiet har haft i dag, at de betragter det mere som sådan en drilleting, man kan bruge i en debat, og føler, at nu har man virkelig fået luft under vingerne.
Thomas Danielsen (V), 2017-05-23:
Faktisk er det sådan, at hvis vi ikke gør noget, ser det ud til, at vi vil nå 1.350 MW i 2020, og det er der nogle økonomiske konsekvenser ved, hvilket jo betyder, hvis man er et parti, som, hvad skal man sige, også løfter det økonomiske ansvar, at vi har nogle forpligtelser i forhold til at kunne finansiere de tiltag, vi gør.
Kristian Thulesen Dahl (DF), 2000-05-25:
Og grunden til, at jeg beder økonomiministeren om at forholde sig lige præcis til noget så simpelt som en vaskemaskine - nævnte jeg som et eksempel - er det, som vi nu har hørt bl.a. i medierne her i aften, statsministeren var ude med: at stemmer man nej, så bliver det måske 400 eller 500 kr, dyrere pr. måned at sidde i sit hus.
Eva Flyvholm (EL), 2018-04-26:
Det andet er, at vi angående alle de aktiviteter, som bliver pålagt centeret nu, på både transport- og sundhedsområdet – det, vi også her skal stemme om senere – faktisk har det udgangspunkt, at de aktiviteter selvfølgelig skal være dækket ind af datasikkerhedslovgivningen på en fornuftig måde.
Margrethe Vestager (RV), 2014-05-20:
Derudover følger det også af den almindelige vejledningsforpligtelse for offentlige myndigheder, at de er forpligtet til at vejlede om konsekvenserne af, at der tildeles et nyt personnummer i overensstemmelse med det køn, som den pågældende oplever sig som hørende til, ligesom ministeriet vil henvise til relevante, kompetente myndigheder for nærmere vejledning – f.eks. vejledning om muligheden for at benytte screeningstilbud.
Per Stig Møller (KF), 2002-05-23:
Jeg er enig med Det Radikale Venstre, som i betænkningsbidraget skriver om menneskerettighedscentret, at det jo for så vidt nu er lovfæstet og dermed blevet stærkere end nogen sinde før, fordi det altså kræver en helt ny lov at ændre det; det gjorde det ikke før.
Kamal Qureshi (SF), 2004-05-10:
Jeg er ikke bekendt med, at der eksisterer nogle sådanne vielser, men jeg vil heller ikke stille mig op og sige, at de slet ikke eksisterer, for jeg er ikke helt klar over, om de enkelte muslimske trossamfund i Danmark i dag benytter sig af de her muligheder eller ej.
Klaus Hækkerup (S), 2000-02-24:
kommunalt ansatte til at gå ind og løfte dynen for at se, om der ligger nogen under den. Når fru Birthe Rønn Hornbech nævner indberetningspligten og spørger, om jeg kan høre forskel, vil jeg godt sige: Det kan godt ske, at det er rigtigt, at jeg ikke helt kan høre forskel.
Christine Antorini (S), 2008-02-26:
Nu kan man så kun beklage, at det åbenbart tager lang tid, før det bliver gennemført, fordi der har været så meget kaos i forbindelse med it-nedbrud osv. Jeg vil godt som forligspartner sige, at jeg er rigtig, rigtig flov over, at vi ikke startede med at lave det som et forsøg og havde evalueret på det, før det blev rullet ud over hele folkeskolen.
Preben Rudiengaard (V), 2010-05-04:
Man kunne eksempelvis tænke sig, at apotekerne havde nogle filialer eller enheder i nogle supermarkeder – det har jeg personligt ikke noget imod – og at liberaliseringen af håndkøbslægemidler fortsat udvikles, men under hensyntagen til at det stadig væk er den enkelte borger, der har ansvaret for det, der købes i håndkøb.
Jens Løgstrup Madsen (V), 1998-01-28:
Det er også klart, at når det gælder sådan noget som produkter, som giver virksomheder og andre muligheder for stærk kryptering, det, man kalder for stærke krypteringsmidler, så skal vi følge de eksportbegrænsninger, som også anvendes i andre lande.
Arne Toft (S), 2002-05-28:
Vi tror ikke på, at det her vil medføre, at der kommer flere private ind inden for det kommunale. Vi har endda tilkendegivelser fra fem af de største aktører inden for det kommunale område, som også tager afstand fra udfordringsretten, og som også mener, at det her meget let kan gå hen og blive til, at man fra kommunens side og fra amtets side begynder at mistro de private.
Pia Gjellerup (S), 2002-02-01:
I den lægges der faktisk overordentlig megen vægt på at få gjort noget ved ventetiderne, få dem nedbragt og i løbet af i år og de to næste år få 120.000 flere operationer, hvilket er mere end den samlede venteskare på en given dag af patienter, der venter mere end 3 måneder på en operation.
Henrik Dahl (LA), 2021-04-22:
Jeg har sagt det før her fra talerstolen, og jeg minder bare om det: Danmark har verdens femtestørste handelsflåde, og det er ikke pr. noget, men det er bare verdens femtestørste handelsflåde – punktum – der er sørøvere, der er sejlads i Det Sydkinesiske Hav, der er masser af problemer.
Charlotte Broman Mølbæk (SF), 2024-04-23:
Det handler lige præcis om, at vi binder os politisk både til at følge data, men også at lave nogle målsætninger, som ikke bare er noget, som andre skal følge, men som vi skal følge, og som vi skal forpligte os til netop at handle politisk på, så man netop kommer videre, så vi ikke hele tiden bliver ved med at få tal, der igen og igen siger, at det er cirka det samme antal mennesker med handicap, der er uden for arbejdsmarkedet, at det er cirka det samme antal mennesker med handicap, der står meget mere ulige, når det gælder sundhed, at der er rigtig mange, der er ensomme eller uden børn osv.
Pernille Blach Hansen (S), 2003-10-21:
Grunden til, at det er relevant at spørge miljøministeren om det, er, at det sker kun 20 dage efter, at miljøministeren har fået et brev, og det sker, efter at Direktoratet for FødevareErhverv har været til møde med en af ministerens embedsmænd i Landsplanafdelingen.
Per Stig Møller (KF), 2004-11-25:
Så vil jeg også godt lige sige om denne besættelsesmagtproblematik, hr. Søren Søndergaard, jeg tror også hr. Søvndal, det var i hvert fald hr. Søren Søndergaard, brugte den formulering, at besættelsen altså er ophørt for længe siden, og hvis hr. Søndergaard og hr. Søvndal lægger vægt på FN, som de taler så meget om, så kunne de måske også respektere det, som FN selv beslutter, og FN har jo netop med sin beslutning fra juni måned meddelt, at ved udgangen af juni måned er besættelsen ophørt, og en irakisering er gået ind, og den af FN anerkendte regering er så den lovlige regering.